દરેક મહિને શુક્લ પક્ષની ચતુર્થી તિથિના રોજ શ્રી સિદ્ધિ વિનાયક ચતુર્થી વ્રત કરવાનું વિધાન છે. વ્રત કરવાનુ સામર્થ્ય ન હોય તો પુરાણોમાં કેટલીક વિશેષ વિધિ અને ઉપાય બતાવ્યા છે જેને કરીને આપણે ગણાધિપતિને પ્રસન્ન કરી શકીએ છીએ. ગણેશજીની પૂજા ઉપાસનાથી પારિવારિક ક્લેશથી મુક્તિ મળે છે. વ્યક્તિની બધી ઈચ્છાઓ પૂરી થાય છે. શાસ્ત્રો મુજબ ગણેશજીને બે પત્ની રિદ્ધિ સિદ્ધિ અને પુત્ર શુભ અને લાભ બતાવ્યા છે. ભગવાન ગણેશ વિધ્નહર્તા છે અને તેમની પત્ની રિદ્ધિ-સિદ્ધિ યશસ્વી, વૈભવશાળી અને પ્રતિષ્ઠિત બનાવનારી હોય છે અને શુભ લાભ દરેક સુખ સૌભાગ્ય આપવા સાથે તેને સ્થાયી અને સુરક્ષિત રાખે છે.